23 साल में इस्लाम कबूल कर छोड़ी इंडस्ट्री, रेप विक्टिम के सपोर्ट में ससुर के खिलाफ खड़ी हुई थीं
Bollywood Actress Ayesha Takia Birthday Special Story - Follow Ayesha Takia Personal Life, Career And Controversies On Dainik Bhaskar. टार्जन फिल्म से बॉलीवुड में कदम रखने वालीं आयशा टाकिया आज 37 साल की हो चुकी हैं। आयशा ने महज 13 साल की उम्र से एक्टिंग करियर की शुरुआत की थी। टीवी एड और मॉडलिंग करियर बनाने के बाद जब आयशा फिल्मों
टार्जन: द वंडर कार से बॉलीवुड में कदम रखने वालीं आयशा टाकिया आज 37 साल की हो चुकी हैं। आयशा ने महज 13 साल की उम्र से एक्टिंग करियर की शुरुआत की थी। टीवी एड और मॉडलिंग करियर बनाने के बाद जब आयशा फिल्मों में आईं तो उन्हें पहली ही फिल्म के लिए बेस्ट फीमेल डेब्यू का अवॉर्ड मिला। महज 21 फिल्मों में नजर आईं आयशा अकसर अपने अभिनय से ज्यादा निजी जिंदगी और विवादों के चलते सुर्खियों में रही हैं।
आज उनके जन्मदिन के खास मौके पर जानिए कुछ इंटरेस्टिंग फैक्ट्स-
चाइल्ड आर्टिस्ट थीं आएशा टाकिया
10 अप्रैल 1986 को मुंबई में जन्मीं आयशा टाकिया के पिता निशित टाकिया गुजराती हिंदू और मां फरीदा मुस्लिम हैं। आयशा ने सेंट एंथोनी गर्ल्स हाई स्कूल, चेंबूर से पढ़ाई पूरी की और साथ में बतौर चाइल्ड आर्टिस्ट काम करना शुरू किया। पहली बार आयशा बतौर चाइल्ड एक्टर कॉम्प्लेन के एड में शाहिद कपूर के साथ दिखी थीं। आयशा डिज्नी चैनल के लिए भी काम कर चुकी हैं, जहां उन्हें महीने के 8 हजार रुपए मिलते थे।
फाल्गुनी पाठक के म्यूजिक वीडियो में नजर आने से मिली पहचान
2000 में आयशा टाकिया सिंगर फाल्गुनी पाठक की म्यूजिक वीडियो मेरी चूनर उड़-उड़ जाए में नजर आई थीं। इस गाने के बाद आयशा को देशभर में पहचान मिली। आगे ये म्यूजिक वीडियो शेक इट डैडी, नहीं-नहीं अभी नहीं में भी नजर आईं। लगातार हिट वीडियो देते हुए आयशा को लगातार बॉलीवुड फिल्मों के ऑफर मिलने लगे।
18 साल की उम्र में किया बॉलीवुड डेब्यू
आयशा ने साल 2004 में आई अब्बास-मस्तान की सुपरनैचुरल एक्शन थ्रिलर फिल्म टार्जनः द वंडर कार से फिल्मों में एंट्री ली। ये फिल्म बॉक्स ऑफिस पर फ्लॉप रही, लेकिन बेहतरीन एक्टिंग और ग्लैमर अंदाज में पसंद की गईं आयशा को इसके लिए बेस्ट फीमेल डेब्यू का फिल्मफेयर अवॉर्ड और आईफा अवॉर्ड मिला।
करियर की शुरुआत में दीं 6 फ्लॉप फिल्में
आगे आयशा ने दिल मांगे मोर, सोचा न था, शादी नंबर 1, होम डिलीवरी जैसी फिल्मों में काम किया। आयशा की शुरुआती 7 फिल्में बैक-टु-बैक फ्लॉप रही थीं। 2006 में आयशा पहली बार नॉन ग्लैमरस लुक में फिल्म डोर में दिखीं। राजस्थानी विधवा महिला का रोल निभाने पर आयशा को क्रिटिक्स की खूब सराहना मिली और ये उनके करियर की पहली हिट साबित हुई। 2007 में आयशा की 6 फिल्में रिलीज हुईं, जिनमें सलाम-ए-इश्क, कैश, फुल एंड फाइनल शामिल हैं।
2009 में आयशा ने सलमान खान के साथ फिल्म वॉन्टेड की। ये फिल्म पहले अमृता राव को ऑफर हुई थी, लेकिन उनके ठुकराने पर आयशा फिल्म की हीरोइन बनीं। ये आयशा के करियर की सबसे बड़ी हिट फिल्म है। इसके 2 साल बाद आयशा ने 2011 की फिल्म मोड़ के बाद अचानक इंडस्ट्री छोड़ दी।
शादी कर बना ली इंडस्ट्री से दूरी
आयशा टाकिया ने महज 23 साल की उम्र में बॉयफ्रेंड फरहान आजमी से शादी की, जो रेस्टोरेंट के मालिक हैं। फरहान समाजवादी पार्टी के लीडर अबू आजमी के बेटे हैं। शादी के लिए आयशा ने इस्लाम कबूल कर लिया और फिल्मों से दूरी बना ली। इस शादी से आयशा को एक बेटा मिकाइल है। फरहान से शादी करने से पहले आयशा का नाम सिद्धार्थ कोइराला (मनीषा कोइराला के भाई) और अश्मित पटेल (अमीषा पटेल के भाई) से जुड़ चुका है।
विवादित बयान पर ससुर के खिलाफ खड़ी हुईं थी आयशा
2014 में आयशा टाकिया के ससुर और समाजवादी पार्टी के लीडर अबू आजमी ने कहा था कि रेप विक्टिम को भी सजा दी जानी चाहिए। उनके इस विवादित बयान पर पूरे देशभर से निंदनीय प्रतिक्रिया मिली थीं। जब ये बात आयशा टाकिया तक पहुंची तो उन्होंने ससुर के खिलाफ कहा था, अगर मेरे ससुर का जो बयान सामने आया है अगर वो वाकई उन्होंने कहा है तो मैं और मेरे पति हम दोनों इस बात पर शर्मिंदा हैं। हमारी ऐसी मानसिकता नहीं है। ये महिलाओं का अपमान है और बेहद दुर्भाग्यपूर्ण है।
सर्जरी बिगड़ने पर उड़ा था जमकर मजाक
2009 में आयशा टाकिया ने ब्रेस्ट इंप्लांटेशन करवाया था। साथ ही उन्होंने अपने चेहरे की मल्टिपल सर्जरी करवाई थीं। जैसे ही आयशा के ट्रांसफॉर्मेशन की तस्वीरें सामने आईं, तो लोगों ने उनका खूब मजाक उड़ाया था।
वीगन रेस्टोरेंट की मालकिन हैं आयशा
मुस्लिम परिवार में शादी करने के बावजूद आयशा न केवल शाकाहारी हैं बल्कि वीगन भी हैं। अपने जैसे ही वीगन खाना पसंद करने वालों के लिए इन्होंने मुंबई में बेसिलिको नाम का एक वीगन रेस्टोरेंट खोला है। फिलहाल 37 साल की आयशा फैमिली लाइफ एंजॉय कर रही हैं। इंस्टाग्राम पर आयशा के 1 मिलियन से ज्यादा फॉलोवर्स हैं।
